**Ministru kabineta noteikumu projekta**

**„Grozījumi Ministru kabineta 2007.gada 30.oktobra noteikumos Nr. 731 ”Noteikumi par darbības programmas ”Cilvēkresursi un nodarbinātība” papildinājuma aktivitāti ”Kapacitātes stiprināšana darba tirgus institūcijām”””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2007.gada 30.oktobra noteikumos Nr.731 ”Noteikumi par darbības programmas ”Cilvēkresursi un nodarbinātība” papildinājuma aktivitāti ”Kapacitātes stiprināšana darba tirgus institūcijām””” (turpmāk – MK noteikumu projekts) izstrādāts atbilstoši Labklājības ministrijas rosinātajiem grozījumiem darbības programmas „Cilvēkresursi un nodarbinātība” papildinājumā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Darbības programmas „Cilvēkresursi un nodarbinātība” papildinājuma 1.3.1.4.aktivitātes „Kapacitātes stiprināšana darba tirgus institūcijām” (turpmāk – 1.3.1.4.aktivitāte) viena no atbalstāmajām darbībām ir Nodarbinātības valsts aģentūras (turpmāk – NVA) darba metožu pilnveidošana, kas visefektīvāk sekmē 1.3.1.4.aktivitātes mērķa sasniegšanu - izveidot modernu un uz klientiem vērstu institūciju, kas operatīvi reaģē uz klientu pieprasījumu un sniedz atbilstošas kompetentas konsultācijas, nodrošina informatīvo atbalstu, sekmē darbaspēka konkurētspēju un darba kvalitātes paaugstināšanu. Lai sasniegtu 1.3.1.4.aktivitātes mērķi, NVA kā modernai un uz klientiem vērstai institūcijai jāturpina uzlabot klientu apkalpošanas kvalitāte. Līdz ar to NVA darba metožu pilnveidošanas pasākumu ietvaros ir izstrādājusi trīs operatīvās klientu apkalpošanas metodes - bezdarbnieku klasifikācijas/profilēšanas metodi, darba tirgus īstermiņa prognozēšanas metodi un apmācību pasākumu kvalitātes monitoringa metodi**.** Lai nodrošinātu šo metožu pilnveidošanu un efektīvu pielietošanu klientu apkalpošanā,ir nepieciešams nomāt informācijas tehnoloģiju (turpmāk – IT) risinājumus/rīkus (turpmāk – rīki) NVA klientu apkalpošanas uzlabošanai. Savukārt, lai nodrošinātu IT rīku pielietošanu NVA darbā ar klientiem, ir nepieciešams papildināt 1.3.1.4.aktivitāti ar jaunu atbalstāmo darbību un izmaksu pozīciju „Operatīvās klientu apkalpošanas IT rīku noma”. Šīs jaunās atbalstāmās darbības ietvaros tiktu nodrošināta šādu trīs IT rīku noma, kas nodrošinātu NVA izstrādāto klientu apkalpošanas metožu novērtēšanu darbībā: * 1) elektroniskās bezdarbnieku klasifikācijas/profilēšanas rīka noma, kas ļaus veikt bezdarbnieku profilēšanu elektroniskā vidē, ātrāk nosakot bezdarbniekiem nepieciešamos pakalpojumus un pasākumus bezdarba situācijas risināšanai;
1. darba tirgus īstermiņa pieprasījuma prognožu vizualizācijas rīka noma, kas ļaus ātri atlasīt informāciju par kopējā pieprasījuma izmaiņu tendencēm dažādās profesiju grupās valstī, kā arī par pieprasījuma darba tirgū īstermiņa tendencēm reģionu griezumā;

 3) apmācību pasākumu kvalitātes monitoringa rīka noma, kas ļaus nodrošināt pasākumu pārraudzību un problēmsituāciju izskaušanu bezdarbnieku apmācībā, uzlabojot tās kvalitāti un rezultātā palielinot darbiekārtojumu un klientu informētību par apmācību programmām un izglītības iestādēm, kas tos piedāvā.IT rīki, kurus plānots nomāt jaunās atbalstāmās darbības ietvaros, ir programmatūras risinājumi jeb prototipi, kurusplānots nomāt no pakalpojuma sniedzēja, kas tiks piesaistīts, piemērojot iepirkuma procedūru.Operatīvās klientu apkalpošanas 3 IT rīku noma 1.3.1.4.aktivitātes projekta ietvaros 2014.gadā nepieciešama kā īstermiņa risinājums pirms gala produkta - informācijas sistēma, kas uzlabos NVA pamatfunkciju veikšanu un darba tirgus īstermiņa prognozēšanu - izstrādes LM projekta „Vienotās LM informācijas sistēmas (LabIS) nozares centralizēto funkciju informācijas sistēmu un centralizētas IKT infrastruktūras attīstība” (turpmāk – LabIS projekts) ietvaros. Šis LabIS projekts tiek īstenots darbības programmas „Infrastruktūra un pakalpojumi” papildinājuma 3.2.2.1.1.apaksāktivtātes „Informācijas sistēmu un elektronisko pakalpojumu attīstība” ietvaros un informācijas sistēmu LabIS projekta ietvaros plānots ieviest 2015.gadā (šobrīd informācijas sistēmas izstrāde aizkavējusies iepirkuma procedūras apstrīdējuma dēļ).Bez IT rīkiem nebūs iespējams piemērot 3 operatīvās klientu apkalpošanas metodes, kuras izstrādātas, lai uzlabotu NVA klientu (bezdarbnieku un darba devēju) apkalpošanas kvalitāti un operatīvi reaģētu uz klientu pieprasījumu, t.sk. Jauniešu garantijas ietvaros, un būtiski aizkavēsies to ieviešana, kas atstās iespaidu uz visu klientu apkalpošanas procesu.Lai nodrošinātu trīs IT rīku nomu, kam nepieciešams finansējums 15 085 EURapmērā, kā arī nodrošinātu citu esošo un jaunu aktivitāšu (t.sk., darba metožu pilnveidošanu, NVA filiāļu tīkla darbības efektivitātes izvērtējumu un NVA darbinieku apmācību) īstenošanas turpināšanu MK noteikumos Nr.731 noteikto atbalstāmo darbību un projekta ietvaros arī 2014.gadā, 1.3.1.4.aktivitātei ir nepieciešams papildu finansējums 151 146 EURapmērā, ko iespējams pārdalīt no Labklājības ministrijas pārziņā esošās darbības programmas „Cilvēkresursi un nodarbinātība” papildinājuma 1.3.1.3.2.apakšaktivitātes „Darba attiecību un darba drošības normatīvo aktu praktiska piemērošana nozarēs un uzņēmumos”, kuras īstenošana ir noslēgusies un apakšaktivitātē ir finanšu līdzekļu ietaupījums. Finanšu līdzekļu ietaupījums pamatā ir radies Latvijas Darba Devēju Konfederācijas īstenotajā projektā „Darba attiecību un darba drošības normatīvi aktu praktiska piemērošana nozarēs un uzņēmumos” (turpmāk – LDDK projekts), jo LDDK projekta īstenošanas beigu posmā tika pieņemts lēmums projekta ietvaros neīstenot Sabiedrības informēšanas kampaņu, ar kuru tika plānots uzlabot darba devēju, darba ņēmēju un sabiedrības kopumā izpratni un attieksmi par normatīvo aktu ievērošanu darba aizsardzības jomā, kas samazinātu darba aizsardzības normatīvo aktu pārkāpumu un nelaimes gadījumus darbā (kampaņa netika īstenota, jo līdzīga satura pasākumi tika īstenoti citās projekta aktivitātēs). Tāpat ietaupījumu veido arī neparedzēto izmaksu svītrošana no projektiem, kā arī projektu ietvaros noslēgto atsevišķu līgumu izpildes summas bija mazākas par sākotnēji plānotajām (t.sk., PVN likmes maiņas dēļ). Finanšu līdzekļu ietaupījums LDDK projektā ir 285 869,16 EUR*,* tai skaitā 60 000 EUR no LDDK projekta svītrotās projekta neparedzētās izmaksas.Papildu finansējums NVA darbinieku apmācībām ir nepieciešams, jo apmācībās iegūtās prasmes un iemaņas būtiski uzlabo NVA funkciju un uzdevumu izpildi, darbiniekiem ir iespēja izprast un apvienot savus individuālos mērķus ar NVA mērķiem, kā arī maksimāli attīstīt darbinieku potenciālu viņu pašu un NVA labā. Apmācība veicinās projekta sākotnējā mērķa sasniegšanu. Apmācību gaitā tiek veidotas darbiniekiem nepieciešamās prasmes, lai var uzlabot NVA pakalpojuma pieejamību, piemērotāko personāla atlases metožu izmantošanu bezdarbnieku atlasīšanai brīvajām vakancēm. Apmācību vajadzības tiks noteiktas un apmācību pasākumi NVA darbiniekiem tiks īstenoti atbilstoši attiecīgas NVA filiāles attīstības plānam.Tā kā NVA darbiniekiem darbs ir saistīts ar klientu apkalpošanu, tad projekta apmācību aktivitāšu ietvaros NVA darbiniekiem tiks sniegtas arī psihologa konsultācijas un grupu supervīzijas (smagāku gadījumu analīzei) darbam ar klientiem, kas palīdzēs attīstīt un pilnveidot individuālo darbu ar dažādām specifiskām bezdarbnieku mērķgrupām.Savukārt, NVA filiāļu tīkla darbības efektivitātes izvērtējuma ietvaros tiks izvērtēta esošo NVA filiāļu tīkla darbības efektivitāte, tiks sagatavoti priekšlikumi filiāļu tīkla darbības efektivitātes uzlabošanai un filiāļu tīkla reorganizācijas priekšlikumi, kurus aģentūra izmantos savas darbības organizēšanai un klientu apkalpošanas uzlabošanai.Ņemot vērā, ka finansējuma pārdaļu rezultātā nedaudz mazinās Eiropas Sociālā fonda (turpmāk – ESF) izmaksu intensitāte 1.3.1.4.aktivitātē (pēc pārdales intensitāte ir 84,994%), nepieciešams MK noteikumos Nr.731 noteikt, ka maksimālais attiecināmais ESF finansējuma apmērs ir 85 procenti no 1.3.1.4.aktivitātei pieejamā kopējā attiecināmā finansējuma, bet ne vairāk, kā summa, kas noteikta MK noteikumu Nr.731 6.punktā.Ņemot vērā iepriekš minēto, nepieciešams veikt grozījumus MK noteikumos Nr.731, palielinot 1.3.1.4.aktivitātes kopējo attiecināmo finansējumu par 151 146 EUR*,* kā arī ieplānot jaunu atbalstāmo darbību „Operatīvās klientu apkalpošanas IT rīku noma” un jaunu izmaksu apakšpozīciju IT rīku nomas nodrošināšanai. |
| 3. | Projekta izstrādē iesaistītās institūcijas | MK noteikumu projekts šo jomu neskar. |
| 4. | Cita informācija | Finansējuma pārdale tiek ierosināta, ņemot vērā 2014.gada 19.februāra Koalīcijas partneru darba grupas ParES struktūrfondu un Kohēzijas fonda jautājumiem protokola 1.3.apakšpunktā un 4.a) punktā noteikto. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nodarbinātības valsts aģentūras klienti, jo tiks uzlabota pieejamo pakalpojumu kvalitāte. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | MK rīkojuma projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014.gads** | Turpmākie trīs gadi (*euro*) |
| **2015.** | **2016.** | **2017.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | ***147 407*** | ***243 669*** | ***-147 407*** | ***-147 407*** | ***-147 407*** |
| 2. Budžeta izdevumi: | ***173 420*** | ***289 913*** | ***-173 420*** | ***-173 420*** | ***-173 420*** |
| 3. Finansiālā ietekme: | ***-26 013*** | ***- 46 244*** | ***26 013*** | ***26 013*** | ***26 013*** |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | **X** | **0** | **0** | **0** | **0** |
| 5. Precizēta finansiālā ietekme: | **X** | **N/A** | **N/A** | **N/A** | **N/A** |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Budžeta izdevumi ir kopējās projekta ieviešanai nepieciešamās izmaksas attiecīgajā gadā, un budžeta ieņēmumi ir projekta attiecināmo izmaksu finansējuma ESF daļa. ESF finansējuma apmērs ir 85% no kopējām attiecināmajām projektu izmaksām.Aktivitātei pieejamais attiecināmais finansējums ir 3 449 855 EUR, tai skaitā ESF finansējums 2 932 167 EUR un valsts budžeta līdzfinansējums 517 688 EUR.No 2008. līdz 2013. gadam projekta kopējās izmaksas ir 3 145 689 EUR, no tām attiecināmās izmaksas 2 975 401 EUR, tai skaitā ESF finansējums 2 529 091 EUR un valsts budžeta finansējums 446 310 EUR, un neattiecināmās izmaksas 170 288 EUR, tai skaitā neatbilstoši veiktas izmaksas 14 850 EUR.No 2008. līdz 2013. gadam budžeta izdevumi norādīti 3 351 526 EUR un tas ir par 205 837 EUR vairāk kā norādīti projektā. Tas saistīts ar 2010. gadā darījuma kontā iemaksātu finansējumu 187 789 EUR apmērā, kurš vēlāk atmaksāts budžetā un 2011. un 2012. gadā pakalpojuma sniedzējam samaksātu un 2013. gadā atmaksātu avansiem kopumā 18 048 EUR apmērā.2014.gadā indikatīvi kopējās izmaksas 463 333EUR, no tām attiecināmās izmaksas 460 335EUR, tai skaitā ESF finansējums 391 076EUR un valsts budžeta finansējums 69 259EUR, un valsts budžeta neattiecināmās izmaksas 2 998 EUR.Likumā „Par valsts budžetu 2014. gadam” projekta ieviešanai paredzēts finansējums 173 420 EUR apmērā, un tas ir par 289 913 EUR mazāk kā paredzamās projekta izmaksas. Starpību veido aktivitātei papildus piešķirtais finansējums 151 146 EUR apmērā, projektam papildus piešķirtais, iepriekš aktivitātē projektiem nepiesaistītais finansējums 7 509 EUR apmērā, pakalpojumu sniedzēja budžetā atmaksāts avansa maksājums, kurš būs nepieciešams attiecīgo projekta aktivitāšu nodrošināšanai 2014. gadā 18 050 EUR apmērā, finansējuma atlikums 2013. gadā 11 495 EUR apmērā un projekta 2013. gada nepieprasītais finansējums 101 713 EUR apmērā. Aktivitātei papildus piešķirtā finansējuma daļa 151 146 EUR apmērā tiks pārdalīta no 1.3.1.3.2.apakšaktivitātes ietaupījuma. Pārējais finansējums tiks pieprasīts no 74.resora „Gadskārtēja valsts budžeta izpildes procesā pārdalāmais finansējums” programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Veicot finansējuma pārdali, tiek nodrošināta atbilstība MK 2012.gada 8.maija protokollēmuma Nr.25 26.§ 7.punktam, kas nosaka, ka, ja Eiropas Savienības struktūrfondu un Kohēzijas fonda (turpmāk - ES fondi) prioritātes ietvaros kādā no aktivitātēm ir uzņemtas virssaistības un kādā šīs prioritātes projektā ir konstatēta neatbilstība vai tiek lauzts līgums, atbrīvotais finansējums neatbilstoši veikto izdevumu apmērā nevar tikt novirzīts citu ES fonda projektu īstenošanai. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | MK noteikumu projekts rada nepieciešamību veikt atbilstošus grozījumus Ministru kabineta 2008.gada 4.marta noteikumos Nr.152 „Noteikumi par darbības programmas „Cilvēkresursi un nodarbinātība” papildinājuma apakšaktivitāti „Darba attiecību un darba drošības normatīvo aktu praktiska piemērošana nozarēs un uzņēmumos”” (turpmāk – MK noteikumi Nr.152).Minētie grozījumi tiesību aktos tiks iesniegti Valsts kancelejā izskatīšanai MK sēdē indikatīvi 2014.gada martā. |
| 2. | Atbildīgā institūcija | Labklājības ministrija |
| 3. | Cita informācija | MK noteikumu projekts var tikt virzīts izskatīšanai MK sēdē vienlaikus vai pēc attiecīgu grozījumu darbības programmas „Cilvēkresursi un nodarbinātība” papildinājumā izskatīšanas MK sēdē.MK noteikumu projekts tiks virzīts izskatīšanai MK sēdē vienlaicīgi ar attiecīgajiem grozījumiem MK noteikumos Nr.152. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nebija nepieciešama, jo 1.3.1.4.aktivitāte tiek īstenota ierobežotas projektu iesniegumu atlases veidā un tās ietvaros jau ir noslēgti līgumi par projekta īstenošanu. |
| 2. | Sabiedrības līdzdalība projekta izstrādē | MK noteikumu projekts šo jomu neskar. |
| 3. | Sabiedrības līdzdalības rezultāti | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Labklājības ministrija kā Eiropas Savienības fondu atbildīgā iestāde, Nodarbinātības valsts aģentūra kā Eiropas Savienības fondu finansējuma saņēmējs. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

Anotācijas V sadaļa – MK noteikumu projekts šo jomu neskar.

Labklājības ministrs U.Augulis

24.03.2014. 15:45

1939

J.Laucis, 67021660

Janis.Laucis@lm.gov.lv